Source: http://www.gazetasv.ro/video-rapid-sporting-00/
Timestamp: 2018-05-21 05:11:27+00:00

Document:
VIDEO| Rapid – Sporting: 0-0 | GazetaSV.ro
VIDEO| Rapid – Sporting: 0-0
Autor: GazetaSV 7 octombrie 2011
Promovarea rămâne o glumă de sezon în fotbalul local. Rapid Cfr Suceava şi Sporting Suceava s-au încurcat reciproc, remizând in aceasta dupa-amiaza, pe stadionul Areni, în prezenţa unei asistente numeroase de peste 3.000 de spectatori, scor 0-0, într-un meci contând pentru etapa a 8-a din seria întâi a Ligii a 3-a.
Partida a început cu un joc timorat de ambele parţi, niciuna dintre echipe nevrând să-şi asume vreun risc în primul sfert de oră. Trupa pregătită de Ovidiu Ciobanu a scos întâia oară capul de la cutie în minutul 16, bifând prima ocazie de gol prin Liutec, a cărui şut a fost însă deviat în corner de defensiva rapidistă. Mult mai curajoasă în ofensivă, Sporting şi-a mai trecut în cont alte două şanse de a deschide scorul până la jumătate primei reprize, interval în care Căinari a şutat pe lângă buturile adverse, iar mai apoi execuţia lui Apetri din lovitura liberă a întâlnit zidul. Replica echipei rapidiste a venit abia în minutul 27, când şutul puternic trimis de Stănescu a fost deturnat de pe traiectorie de Guriţă. Cinci minute mai târziu, Ionesi a avut şansa deschiderii scorului pe frunte la o centrare trimisă de Semeghin, dar reluarea vârfului de lance al “alb-vişiniilor” a trecut peste poartă. De partea cealaltă, “galben-albaştrii” au încheiat seria puţinelor ocazii înregistrare în prima repriză pe Areni în minutul 42, când lobul trimis de Gâscă a căzut pe plasa transversală.
Sporting a început după aceiaşi partitură şi partea secunda, iar in minutul 55, oaspeţii au avut o ocazie imensă de gol prin Liutec, al cărui şut din întoarcere a fost reţinut de Pascal. Deşi au încercat să forţeze în ofensivă, odata cu întroducerile lui Golofca şi I. Plamada, “ceferiştii” au suferit în schimb la mijlocul terenului, la faza de construcţie, astfel că rarisimile oportunităţi la poarta adversă au fost rezolvate de Turiţă. Cea mai mare şansa de gol a gazdelor avea să vină în minutul 80, când Golofca a centrat puternic în gura porţii, I. Plamadă a încercat să pună latul, dar execuţia acestuia s-a scurs pe lângă poarta adversă, spre disperarea băncii tehnice a rapidiştilor. Loviţi de o apărare supraaglomerată a Sportingului, “alb-vişinii” şi-au încercat tirurile de la distanţă în ultimele minute, dar execuţiile lui Hrimiuc şi Semeghin au ocolit ţinta şi fluierul final a consemnat o remiză albă în derbyul de pe Areni, un egal tolomac de pe urmă căruia câştiga doar Acs Bacău.
Rapid Cfr Suceava: Pascal – Bosancu, Fl. Plămadă, Hrimiuc, Oniu – Suleru, Ghiviziu, Stănescu, Semeghin – Sumanariu – Ionesi. Antrenori: Bogdan Tudoreanu şi Ion Buzoianu. Au mai intrat: Golofca şI I. Plămadă.
Sporting Suceava: Turiţă – Azaharioaei, Andronic, Guriţă, Pantea – Dutciuc, Apetri, Căinari, Liutec – Buziuc, Negru. Antrenori: Ovidiu Ciobanu şi Bogdan Grosu. Au mai intrat: Gâscă, Dovalciuc, Prichici şi Cerlincă.
Meciul dintre Rapid Suceava şi Sporting Suceava a fost condus de o brigadă de arbitri formată din Teodora Albon, la centru, asistată la cele două tuşe de Petrică Câmpeanu şi Iulian Szekely, toţi trei din Cluj-Napoca.
Petrotub Roman – Aerostar Bacău 1-1
Oţelul II Galaţi – Csm Focşani 5-0
Csm Paşcani – Abc Stoicescu Buzău 0-0
Fcm Dorohoi – Politehnica Galaţi 1-1
Acs Bacău – Cetatea Târgu Neamţ 4-0
Csm Râmnicu Sărat – Cs Panciu 0-2
Rapid Suceava – Sporting Suceava 0-0
1.	Acs Bacău	8	6	0	2	15-5	18p
2.	Rapid Suceava	7	5	2	0	12-2	17p
3.	Petrotub Roman	8	4	4	0	16-6	16p
4.	Ceahlăul II 7	4	1	2	9-7	13p
5.	Sporting Suceava	8	3	3	2	10-9	12p
6.	Abc Stoicescu Buzău	7	3	2	2	12-11	11p
7.	Oţelul II Galaţi	8	3	1	4	15-14	10p
8.	Csm Râmnicu Sărat	8	3	1	4	7-10	10p
9.	Fcm Dorohoi	8	2	2	4	7-8	8p
10.	Fc Panciu	7	2	2	3	4-6	8p
11.	Aerostar Bacău	7	2	2	3	7-10	8p
12.	Csm Paşcani	8	2	2	4	4-7	8p
13.	Csm Focşani	7	1	3	3	6-14	6p
14.	Cetatea Târgu Neamţ	7	1	2	4	5-15	5p
15.	Politehnica Galaţi	7	1	1	5	7-12	4p
In runda urmatoare, Rapid Suceava va primi vineri, cu incepere de la orele 15.00, pe stadionul Areni, vizita gruparii Ceahlaul II Piatra Neamt, in timp ce Sporting Suceava va evolua pe terenul celor de la Cs Panciu.
Scrie un comentariu! la "VIDEO| Rapid – Sporting: 0-0"

References: Csm 

Csm 

Csm 
	Csm 
	Csm 
	Csm